**CONTRACT SUBSECVENT NR. … /..................../………………..**

**LA ACORDUL – CADRU NR. ......................../.........................**

**1. Părţile contractante**

În temeiul Legii nr. 98/2016 privind achizițiile publice, cu modificările și completările ulterioare, și a H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului – cadru din Legea nr. 98/2016 privind achiziţiile publice, cu modificările și completările ulterioare, conform acordului – cadru nr. .................... din data de ..........................., a intervenit prezentul contract subsecvent,

**Între**

**OFICIUL NAŢIONAL AL REGISTRULUI COMERŢULUI**, cu sediul în Bucureşti, B-dul Unirii, nr. 74, bl. J3B, tronson II+III, sector 3, telefon 021.316.08.04, fax 021.316.08.03, având cod de înregistrare fiscală 14942091, cont nr. RO72TREZ7035032XXX011591 deschis la Trezoreria Sector 3, reprezentat prin **Valentina BURDESCU – Director General** şi **Maria KOTSIAS – Director Direcția Economică**, în calitate de **Achizitor**, denumire la care ne vom referi în continuare,

**şi**

**………………..** cu sediul în …………….., str. …………., nr. …………., județ/sector ………., telefon: ……………….., fax: ………………….., e-mail ……………….., număr de înregistrare în registrul comerţului ……………., Cod unic de înregistrare ………………, cont ……………….., deschis la Trezoreria ………………, reprezentată prin **…………………..**, având funcția de **……………**, în calitate de **Furnizor**, pe de altă parte,

**2. Definiţii**

**2.1.** În prezentul contract următorii termeni vor fi interpretaţi astfel:

1. ***Contract* *subsecvent*** – prezentul contract şi toate anexele sale;
2. ***Achizitor şi Furnizor*** – părţile contractante, aşa cum sunt acestea numite în prezentul contract;
3. ***Preţul contractului*** –preţul plătibil Furnizorului de către Achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
4. ***Produse*** – echipamentele, maşinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;
5. ***Servicii*** *–* servicii aferente livrării produselor, respectiv activităţile legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie şi orice alte asemenea obligaţii care revin furnizorului prin contract;
6. ***Forţa majoră***– orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
7. ***Zi*** – zi calendaristică; ***an*** – 365 de zile;
8. ***Locaţii*** – înseamnă ONRC – sediul central și sediile ORCT, cu adresele şi informaţiile de contact prezentate în Anexa 3;
9. ***Proces – verbal*** *–* înseamnă documentul redactat în două exemplare, ambele semnate de către reprezentanţii părţilor, în care sunt consemnate tipul și cantitatea produselor furnizate în executarea prezentului contract subsecvent, precum și orice alte elemente conexe achiziției;
10. ***Pierdere*** – înseamnă orice pierdere sau daună suferită de către Achizitor, ivită, cauzată prin orice neglijenţă, nerespectarea sarcinilor sau alte acţiuni injuste sau omisiune (inclusiv orice acţiune nejustă intenţionată sau omisiune sau/şi orice încălcare, totuşi fundamentală, a oricărui termen expres sau implicat al acestui contract), de către Furnizor, angajaţii săi, agenţii sau subcontractorii pe parcursul executării obligaţiilor sale potrivit acestui contract;
11. ***Sistem şi asistenţă tehnică specializată –*** înseamnă biroul de tip dispecerat pentru preluarea sesizărilor privind defecţiunile echipamentelor pentru care se asigură serviciile care fac obiectul prezentului contract, primite telefonic, prin fax sau e-mail;
12. ***Durata contractului*** – are înţelesul prevăzut la paragraful 6.1.;

**3. Interpretare**

**3.1.** În prezentul contract, cu excepţia unei prevederi contrare, cuvintele la forma singular vor include forma de plural şi vice – versa, iar cuvintele de genul masculin vor fi interpretate ca incluzând şi genul feminin şi vice – versa acolo unde acest lucru este permis de context.

**3.2.** Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

**3.3.** Clauzele şi expresiile vor fi interpretate prin raportare la întregul contract.

**CLAUZE OBLIGATORII**

**4. Obiectul contractului subsecvent**

**4.1.** Obiectul contractului constă în livrarea de consumabile pentru imprimante imprimante Lexmark (Lot 1) și/sau imprimante Kyocera (Lot 2) pentru ONRC – sediul central şi oficiile registrului comerţului de pe lângă tribunale în conformitate cu obligaţiile asumate prin acordul – cadru nr. ..................../.....................şi prezentul contract.

**5. Preţul contractului şi modalităţi de plată**

**5.1.** Preţul convenit pentru îndeplinirea contractului, plătibil furnizorului de către achizitor, este de **.................** **lei** **fără TVA**, la care se adaugă TVA conform prevederilor legale în vigoare.

**5.2.** Preţurile unitare sunt:

…………………………………………………….

**5.3.** Plata se va face, prin ordin de plată emis de achizitor, în termen de 30 de zile calculate conform art. 6 alin. (1) lit. b) din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, respectiv 30 de zile calendaristice de la data recepţiei bunurilor sau prestării serviciilor, dacă data primirii facturii ori a unei cereri echivalente de plată este incertă sau anterioară recepţiei bunurilor sau prestării serviciilor.

**5.4.** Preţul contractului include şi valoarea transportului şi asigurarea produselor de la sediul furnizorului până la destinaţiile finale.

**5.5.** Factura va fi transmisă în format electronic prin Sistemul național privind factura electronică RO e-Factura și va conține, în mod obligatoriu, elementele precizate în ultimele modificări ale legislației fiscale.

**5.6.** Plata se consideră efectuată la data confirmării debitării contului achizitorului de către trezorerie.

**5.7.** Efectuarea plăţii este condiţionată de anexarea la factura fiscală a următoarelor documente justificative:

a) avizele de însoțire a mărfii, semnate de reprezentanții furnizorului și ai achizitorului;

b) certificatul de calitate și garanție;

c) procesul – verbal de recepție cantitativă și calitativă.

**5.8.** Termenul prevăzut la art. 5.3. va putea fi decalat în situaţia în care nu sunt îndeplinite condiţiile prevăzute la pct. 4 din Normele Metodologice privind angajarea, lichidarea, ordonanţarea şi plata cheltuielilor instituţiilor publice, precum şi organizarea, evidenţa şi raportarea angajamentelor bugetare şi legale aprobate prin Ordinul nr. 1792/2002, din motive independente de autoritatea contractantă, sau în cazul în care apar dispoziţii legale care modifică perioada de plată pentru instituţiile publice.

**6. Durata contractului**

**6.1.** Contractul intră în vigoare la data semnării de către ambele părți şi este valabil până la data de **……….**

**7. Documentele contractului**

**7.1.** (1) Documentele contractului sunt:

a) Anexa 1 – Garanţia de bună execuţie;

b) Anexa 2 – Propunerea financiară;

c) Anexa 3 – Contractele cu subcontractanții, dacă este cazul;

c) Anexa 4 – Lista locațiilor de livrare a produselor.

(2) În cazul în care, pe parcursul executării contractului, se constată că anumite elemente ale propunerii tehnice sunt inferioare sau nu corespund cerințelor prevăzute în caietul de sarcini, prevalează prevederile caietului de sarcini.

**8. Obligaţiile furnizorului**

**8.1.** Furnizorul se obligă să respecte toate clauzele contractuale şi cele ale acordului – cadru.

**8.2.** Furnizorul se obligă să respecte toate cerinţele prevăzute în caietul de sarcini şi în ofertă.

8.3. Furnizorul se obligă ca, în baza contractelor subsecvente încheiate cu achizitorul, să furnizeze, la solicitarea achizitorului, produsele, în condiţiile convenite în acordul – cadru, caietul de sarcini şi ofertă.

**8.****4.** (1) Furnizorul se obligă ca produsele furnizate să respecte cel puţin calitatea solicitată prin caietul de sarcini şi prevăzută în propunerea tehnică a acestuia, anexe la acordul – cadru.

(2) Furnizorul se obligă să livreze şi să transporte produsele la destinaţiile finale indicate de achizitor, în termenul prevăzut în contract.

(3) Furnizorul se obligă ca produsele livrate să respecte în totalitate cerinţele prevăzute în caietul de sarcini, corespunzător lotului/loturilor ofertate.

(4) Furnizorul se obligă ca produsele livrate să respecte în totalitate cerinţele din manualul tehnic al echipamentului şi/sau recomandările producătorului echipamentelor şi să fie 100% compatibile cu echipamentele în care urmează să fie montate, fiind recunoscute de echipamente.

8.5. Furnizorul se obligă să nu transfere total sau parţial obligaţiile asumate prin acordul – cadru.

**8.6.** Furnizorul se obligă să nominalizeze persoanele desemnate pentru derularea acordului – cadru şi a contractelor subsecvente.

**8.7.** Furnizorul se obligă să livreze și să transporte, la sediul achizitorului produsele la standardele şi/sau performanţele prezentate în propunerea tehnică, într-o singură tranşă/în două sau mai multe tranşe, împreună cu Avizul de însoţire a mărfii.

**8.8.** (1) Furnizorul are obligația de gestionare a cartuşelor la sfârşitul ciclului de viaţă.

(2) Pentru ducerea la îndeplinire a obligației de la alin. (1), furnizorul va pune la dispoziția achizitorului un sistem de preluare pentru cartușele și recipientele uzate, gratuit, cu scopul de a direcționa aceste consumabile sau piesele lor în vederea reutilizării lor sau a reciclării materialelor, precum și containere potrivite pentru acumularea cartușelor sau recipientelor utilizate.

**9. Obligaţiile achizitorului**

**9.1.** Achizitorul se obligă să respecte toate clauzele contractuale şi cele ale acordului – cadru.

**9.2.** Achizitorul se obligă să recepţioneze produsele în condiţiile prevăzute la art. 12.

**9.3.** Achizitorul se obligă să plătească preţul produselor către furnizor conform art. 5 din contract.

**9.4.** Achizitorul se obligă să furnizeze în timp util toate informaţiile necesare executării corespunzătoare a obligaţiilor contractuale.

**9.5.** Achizitorul are obligaţia să asigure acces liber personalului Furnizorului în locaţiile sale, în vederea îndeplinirii de către acesta a obligaţiilor ce-i revin, potrivit caietului de sarcini şi ofertei sale.

**9.6.** Achizitorul se obligă să nominalizeze persoanele desemnate pentru derularea acordului – cadru şi a contractelor subsecvente.

**10. Sancţiuni pentru neîndeplinirea culpabilă a obligaţiilor**

**10.1.** (1)În cazul în care, din vina sa exclusivă, furnizorul nu își respectă obligațiile prevăzute de prezentul contract subsecvent la art. 8, atunci achizitorul are dreptul de a percepe penalităţi de 0,1 % pe zi de întârziere, începând cu ziua imediat următoare celei de expirare a termenului şi până în momentul îndeplinirii obligaţiilor, calculate la valoarea întregului contract subsecvent, dar nu mai mult de valoarea contractului subsecvent.

(2) În cazul în care, din motive independente de voinţa furnizorului, este necesar un termen pentru remedierea deficiențelor, furnizorul va notifica acest fapt, în scris, achizitorului și are obligaţia de a proba faptul că a apărut o situaţie de forţă majoră care l-a împiedicat să îşi îndeplinească obligaţia, caz în care nu vor fi percepute penalități.

**10.2.** În cazul în care, din vina sa exclusivă, furnizorul nu îşi îndeplineşte obligaţiile contractuale, altele decât cele prevăzute la art. 8, atunci achizitorul are dreptul de a percepe penalităţi de 0,1% din valoarea obligaţiei neîndeplinite, începând cu ziua imediat următoare celei de expirare a termenului şi până la momentul îndeplinirii obligaţiei, dar nu mai mult de valoarea contractului subsecvent.

**10.3.** În cazul în care achizitorul, din vina sa exclusivă, nu onorează factura în termenul prevăzut, acesta datorează penalităţi de 0,1% din valoarea sumei neachitate, pentru fiecare zi de întârziere, începând cu ziua imediat următoare datei scadente şi până la încasarea efectivă a sumei.

**CLAUZE SPECIFICE**

**11. Garanţia de bună execuţie a contractului**

**11.1.** Furnizorul are obligaţia de a constitui garanţia de bună execuţie, în cuantum de 10% din valoarea contractului subsecvent, respectiv **………….** **lei**, în termen de maxim 5 zile lucrătoare de la data semnării contractului. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică.

**11.2.** Garanţia de bună execuţie trebuie să fie irevocabilă.

**11.3.** Garanţia de bună execuţie a contractului se constituie prin oricare din formele prevăzute la art. 40 alin. (1) din H.G. nr. 395/2016 şi este valabilă pe toată perioada de valabilitate a contractului. În situaţia în care garanţia de bună execuţie se constituie printr-un instrument de garantare, acesta trebuie să fie întocmit în conformitate cu prevederile art. 36 alin. (4) din H.G. nr. 395/2016. În cazul în care valoarea garanţiei de bună execuţie este mai mică de 5.000 de lei, aceasta se poate constitui şi prin depunerea la casierie a unor sume în numerar. În cazul în care plata se va efectua prin virament bancar, suma va fi virată în contul RO71TREZ7035005XXX000058 deschis la Trezoreria Sector 3 București.

**11.4.** Achizitorul va elibera/restitui garanţia de bună execuţie în termen de maxim 14 zile de data recepţiei, fără obiecţiuni, a produselor care fac obiectul contractului şi/sau de la plata facturii finale, dacă nu a ridicat până la acea dată pretenţii asupra ei.

**11.5.** Achizitorul are dreptul de a emite pretenţii asupra garanţiei de bună execuţie, oricând pe parcursul îndeplinirii contractului, în limita prejudiciului creat, în cazul în care furnizorul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie achizitorul are obligaţia de a notifica pretenţia atât furnizorului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, furnizorul are obligaţia de a reîntregi garanţia în cauză raportat la restul rămas de executat.

**12. Furnizarea produselor. Condiţii de recepţie. Ambalare şi marcare**

**12.1.** (1)Furnizorul se obligă să livreze şi să transporte produsele la destinaţiile finale prevăzute în Anexa 4 de achizitor, în termen de ........ zile lucrătoare de la data semnării de către ambele părți a contractului subsecvent.

(2) Produsele livrate respectă în totalitate cerinţele din manualul tehnic al echipamentului şi/sau recomandările producătorului echipamentelor şi sunt 100% compatibile cu echipamentele în care urmează să fie montate, fiind recunoscute de echipamente.

**12.2.** (1) Furnizorul suportă cheltuielile financiare generate de pierderea, distrugerea, deteriorarea, furtul produselor în timpul transportului şi livrării, caz în care subzistă obligaţia de a asigura livrarea produselor în termenul stabilit şi aceasta fără a conduce la modificarea preţului contractului.

(2) Furnizorul suportă cheltuielile financiare generate de transportul tur – retur al produselor neconforme.

**12.3.** Furnizorul se obligă să suporte riscul contractului până la predarea produselor, confirmată prin semnarea avizului de însoţire a mărfii, de către achizitor. Data livrării se va considera data confirmării avizului de însoţire a mărfii.

**12.4.** La livrare, produsele vor fi însoţite de Avizul de însoţire a mărfii cu următoarele menţiuni: denumirea produsului, cantitatea, preţul unitar fără TVA, semnătura furnizorului și semnătura de primire a achizitorului, data când se recepţionează marfa.

**12.5.** Livrarea produselor se consideră încheiată la data semnării avizelor de însoţire a mărfii, inclusiv pentru produsele înlocuite ca neconforme, situaţie în care livrarea produselor se consideră încheiată la data înlocuirii produselor neconforme.

**12.6.** Achizitorul are dreptul de a inspecta și/sau testa produsele pentru a verifica conformitatea lor cu specificaţiile tehnice din oferta tehnică, fără ca aceasta să antreneze cheltuieli suplimentare pentru achizitor.

**12.7.** Dreptul achizitorului de a inspecta, testa şi, dacă este necesar, de a respinge nu va fi limitat sau amânat datorită faptului că produsele au fost inspectate şi testate de furnizor, cu sau fără participarea unui reprezentant al achizitorului, anterior livrării acestora la destinaţiile finale.

**12.8.** Recepţia produselor se va face la destinaţiile finale, în termen de 3 ore lucrătoare de la livrarea produselor, respectiv la sediul ONRC și la sediile oficiilor  
registrului comerţului de pe lângă tribunale, în prezenţa comisiei de recepţie a achizitorului şi a personalului pus la dispoziţie de furnizor, pe baza avizului de însoţire a mărfii și a procesului – verbal de recepție, şi se va urmări în principal următorul aspect:

- cantitatea livrată să corespundă cantităţii ce face obiectul contractului subsecvent, fiind prevăzută în Anexa 4, iar produsele livrate să corespundă ofertei tehnice a furnizorului.

**12.9.** (1) Furnizorul se obligă să remedieze complet sau, după caz, să înlocuiască produsele ce prezintă defecte ca urmare a transportului, proiectului, materialelor sau oricărei alte acţiuni sau omisiuni a furnizorului, în termenul de garanţie a produselor sau în termenul prevăzut la alin. (2).

(2) Eventualele neconformităţi sau diferenţe constatate la recepţie vor fi cuprinse într-un proces – verbal de constatare deficienţe care va crea obligativitatea pentru furnizor de a înlocui produsele neconforme, în termen de maxim 2 zile lucrătoare de la data semnării acestuia, în acest caz, pentru produsele  
livrate şi care îndeplinesc cerinţele achizitorului se va întocmi un proces – verbal de recepție parţială a mărfii livrate.

**12.10.** (1) Dacă se constată că produsele livrate sunt necorespunzătoare calitativ, sunt defecte sau prezintă vicii de fabricaţie, acestea vor fi înlocuite în termen de 2 zile lucrătoare de la data reclamării, pe cheltuiala furnizorului.

(2) În cazul în care calitatea printării nu este corespunzătoare, prezentând caractere neclare, linii orizontale albe peste caractere, linii orizontale de cerneală întinsă peste caractere sau culori şterse sau necorespunzătoare, furnizorul va înlocui în termen de 2 zile lucrătoare de la notificare produsele cu unele de o calitate corespunzătoare.

(3) În cazul în care nu se poate printa cu produsele furnizate, imprimanta nerecunoscând cartuşul respectiv, furnizorul va înlocui în termen de 2 zile lucrătoare de la notificare produsul cu unul nou.

(4) Apariţia oricăror defecţiuni la imprimante datorate utilizării produselor necorespunzătoare va fi notificată furnizorului de către achizitor. Furnizorul va suporta toate costurile pentru diagnosticarea defectelor apărute la imprimante, ca urmare a utilizării produselor furnizate, precum şi reparaţia imprimantelor respective.

(5) În cazul în care defecţiunile la imprimante nu sunt remediate în termen de 2 zile lucrătoare de la notificare, furnizorul va asigura în termen de 1 zi lucrătoare de la expirarea celor 2 zile lucrătoare, pe cheltuiala sa, imprimante noi, de ultimă generaţie, cu configuraţii similare imprimantelor defectate şi cu cel puţin aceleaşi performanţe tehnice ca şi cele defectate.

(6) În cazul nerespectării obligaţiilor furnizorului privind repararea echipamentelor defectate în urma utilizării produselor furnizate, întârziind repararea, respectiv înlocuirea imprimantelor pe o perioadă mai mare de 3 zile lucrătoare, din orice alte cauze decât cele prevăzute la capitolul forţă majoră, achizitorul este în drept să rezilieze acest contract, prin notificare scrisă, fără intervenţia instaneţelor judecătoreşti şi să solicite furnizorului repararea întregului prejudiciu suferit de achizitor, inclusiv beneficiul nerealizat.

**12.11.** Prevederile art 12.6. – 12.10. nu îl vor absolvi pe furnizor de obligaţia asumării garanţiilor sau altor obligaţii prevăzute în contract.

12.12. (1) Furnizorul are obligaţia de a ambala produsele pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţiile finale.

(2) În cazul ambalării greutăţilor şi volumelor în cutii, furnizorul va lua în considerare, unde este cazul, distanţa mare până la destinaţiile finale ale produselor şi absenţa facilităţilor de manipulare grea în toate punctele de tranzit.

(3) Toate materialele de ambalare a produselor, precum şi toate materialele necesare protecţiei coletelor (paleţi de lemn, folie de protecţie, etc.) rămân în proprietatea achizitorului.

**13. Asigurări**

**13.1.** Furnizorul are obligaţia de a asigura complet produsele furnizate prin contract împotriva pierderii sau deteriorării neprevăzute la fabricare, transport, depozitare şi livrare.

**14. Garanţia produselor**

**14.1.** Garanţia produselor este distinctă de garanţia de bună execuţie.

**14.2.** Termenul de garanţie a produselor este de 12 luni de la data livrării. Termenul de garanţie trebuie să se încadreze în perioada înscrisă pe ambalaj.

**14.3.** Perioada de garanţie a produselor începe de la data recepţiei efectuate după livrarea acestora la destinaţiile finale.

**14.4.** Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie.

**14.5.** La primirea unei astfel de notificări, furnizorul are obligaţia de a înlocui produsul în perioada convenită, fără costuri suplimentare pentru achizitor. Produsele care, în timpul perioadei de garanţie, le înlocuiesc pe cele defecte beneficiază de o nouă perioadă de garanţie de 12 luni, care curge de la data înlocuirii produsului. Perioada de remediere a defecţiunilor este de 2 zile lucrătoare de la data depistării acestora.

**15. Întârzieri în îndeplinirea contractului**

**15.1.** Furnizorul are obligaţia de a îndeplinicontractul de furnizare în perioada/perioadele înscrise în graficul de livrare.

**15.2.** Dacă pe parcursul îndeplinirii contractului furnizorul nu respectă graficul de livrare sau de prestare a serviciilor, atunci acesta are obligaţia de a notifica achizitorul în timp util; modificarea datei/perioadelor de furnizare asumate în graficul de livrare se va face cu acordul părţilor, prin act adiţional.

**15.3.** În afara cazului în care achizitorul este de acord cu o prelungire a termenului de livrare, orice întârziere în îndeplinirea contractului dă dreptul achizitorului de a solicita penalităţi furnizorului.

**16. Subcontractanţi**

**16.1.** Furnizorul are obligaţia de a încheia contracte cu subcontractantul desemnat, în aceleaşi condiţii în care el a semnat contractul cu Achizitorul.

**16.2.** (1) Furnizorul are obligaţia de a prezenta la încheierea contractului toate contractele încheiate cu subcontractanții desemnați.

(2) Lista subcontractanților cuprinzând datele de identificare (nr. de înregistrare la registrul comerţului, denumire, adresă poştală, nr. de telefon și fax ), precum şi contractele încheiate cu aceștia se constituie în anexe la prezentul contract. Contractele de subcontractare vor conţine, obligatoriu, cel puţin următoarele elemente:

a) activităţile ce urmează a fi subcontractate;

b) numele, datele de contact, reprezentanţii legali ai subcontractanţilor;

c) valoarea aferentă prestaţiilor subcontractanţilor.

**16.3.** (1) Furnizorul are obligaţia de a notifica achizitorului orice modificări ale informaţiilor prevăzute la art. 16.2. alin. (2) pe durata contractului de achiziţie publică.

(2) Furnizorul poate avea inițiativa schimbării unui subcontractant numai dacă acesta nu a îndeplinit partea sa din contract. Schimbarea subcontractantului nu va modifica preţul contractului şi va fi notificată Achizitorului.

(3) În cazul în care un contract de subcontractare este denunţat unilateral/reziliat de către una din părţi, furnizorul are obligaţia de a prelua partea/părţile din contract aferente activităţii subcontractate sau de a înlocui acest subcontractant cu un nou subcontractant.

**16.4.** (1) Furnizorul este pe deplin răspunzător faţă de Achizitor de modul în care îndeplineşte contractul.

(2) Subcontractantul este pe deplin răspunzător faţă de furnizor pentru modul în care îndeplineşte partea sa din contract.

(3) Furnizorul are dreptul de a pretinde daune – interese subcontractantului, dacă acesta nu îndeplinește partea sa din contract.

**16.5.** Furnizorul se obligă să cesioneze achizitorului dreptul de a urmări orice pretenție la daune pe care ar putea să o aibă împotriva subcontractantului, în situația în care acesta nu își respectă obligaţiile asumate prin contractul de subcontractare.

**16.6.** (1) Autoritatea contractantă efectuează plăţi corespunzătoare părţii/părţilor din contract îndeplinite de către subcontractanţi, dacă aceştia solicită, pentru produsele furnizate contractantului potrivit contractului de subcontractare încheiat între aceștia, în conformitate cu dispoziţiile legale aplicabile, dacă natura contractului permite acest lucru şi dacă subcontractanţii propuşi şi-au exprimat în scris opţiunea în acest sens.

(2) Autoritatea contractantă efectuează plăţile directe către subcontractanţi doar atunci când prestaţia acestora este confirmată prin documente agreate de toate cele 3 (trei) părţi, respectiv autoritate contractantă, furnizor şi subcontractant sau prin documente agreate de autoritatea contractantă şi subcontractant atunci când, în mod nejustificat, furnizorul blochează confirmarea executării obligaţiilor asumate de subcontractant.

(3) În situația prevăzută la alin. (2) operează de drept transferul obligaţiilor de plată către subcontractanţi pentru partea/părţile din contract aferente acestora, în momentul în care a fost confirmată îndeplinirea obligaţiilor asumate prin contractul de subcontractare.

**16.7.** Dispoziţiile privind plata directă către subcontractanți nu diminuează răspunderea furnizorului în ceea ce priveşte modul de îndeplinire a prezentului contract de achiziţie publică.

**16.8.** (1)Furnizorul are dreptul de a implica noi subcontractanţi, pe durata executării contractului de achiziţie publică, cu condiţia ca nominalizarea acestora să nu reprezinte o modificare substanţială a contractului de achiziţie publică, în condiţiile art. 221 din Legea nr. 98/2016 privind achizițiile publice, cu modificările și completările ulterioare.

(2)În situaţia prevăzută la alin. (1), furnizorul va transmite achizitorului informaţiile prevăzute la art. 16.2. alin. (2) şi va obţine acordul acestuia privind eventualii noi subcontractanţi implicaţi ulterior în executarea contractului.

(3) Atunci când înlocuirea sau introducerea unor noi subcontractanţi are loc după atribuirea contractului, aceştia transmit certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţii lor de implicare în contractul care urmează să fie îndeplinit.

**17. Modificarea și încetarea contractului**

**17.1.** (1) Pe durata perioadei de valabilitate a acordului – cadru/contractelor subsecvente părțile au dreptul de a conveni modificarea și/sau completarea clauzelor acestora, fără organizarea unei noi proceduri de atribuire, cu acordul părților, fără a afecta caracterul general al acordului – cadru/contractului subsecvent, în limitele dispozițiilor prevăzute de actele normative în vigoare, în următoarele situații:

a) atunci când contractantul este înlocuit de un nou contractant, în una dintre următoarele situaţii:

1. drepturile şi obligaţiile contractantului iniţial sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune, divizare, achiziţie sau insolvenţă, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului şi să nu se realizeze cu scopul de a eluda aplicarea procedurilor de atribuire prevăzute de prezenta lege;

2. în cazul în care achizitorul îşi asumă obligaţiile contractantului principal faţă de subcontractanţii acestuia, respectiv aceştia faţă de achizitor;

b) fără a exista nevoia de a verifica dacă sunt îndeplinite condiţiile prevăzute la art. 221 alin. (7) lit. a) - d) din Legea nr. 98/2016, atunci când sunt îndeplinite în mod cumulativ următoarele condiţii:

1. valoarea modificării este mai mică decât pragurile valorice corespunzătoare prevăzute art. 7 alin. (1) din Legea nr. 98/2016;

2. valoarea modificării este mai mică decât 10% din preţul contractului iniţial,

3. modificarea nu aduce atingere caracterului general al contractului.

(2) În situația în care Furnizorul beneficiază de susținerea unui terț și întâmpină dificultăţi în implementare, înlocuirea Furnizorului cu tertul susținător nu reprezintă o modificare substanţiala a contractului în cursul perioadei sale de valabilitate și se va efectua fără organizarea unei alte proceduri de atribuire, prin semnarea unui act adiţional la contract. Terţul susținător va fi inclus drept parte contractantă, fără a reduce, extinde sau introduce/elimina obligaţiile şi responsabilităţile stipulate în contractul iniţial şi fără a afecta caracterul general al acestuia.

**17.2.** Modificările contractuale, nu trebuie să afecteze, în niciun caz și în niciun fel, rezultatul procedurii de atribuire, prin anularea sau diminuarea avantajului competitiv pe baza căruia contractantul a fost declarat câștigător în cadrul procedurii de atribuire.

**17.3.** Partea care propune modificarea acordului – cadru/contractului subsecvent are obligația de a transmite celeilalte părți propunerea de modificare a acordului – cadru/contractului subsecvent cu respectarea clauzelor prevăzute la cap. XVIII – Comunicări cu cel puțin 5 zile înainte de data la care se consideră că modificarea ar trebui să producă efecte.

**17.4.**Prezentul contract încetează în următoarele situaţii:

a) prin ajungerea la termenul de finalizare;

b) prin acordul părţilor;

c) reziliere, conform prevederilor art. 17.5;

d) caz de forţă majoră în situaţia prevăzută la art. 21.

**17.5.**Achizitorul îşi rezervă dreptul de a rezilia prezentul contract şi, implicit, parţial/în întregime acordul – cadru, în oricare din următoarele situaţii:

a) în cazul în care se înregistrează trei procese – verbale de recepţie, pe perioada derulării contractului, în care au fost consemnate nereguli cu privire la modul de îndeplinire a contractului subsecvent, iar acestea nu au fost remediate în termenul prevăzut;

b) în cazul în care achizitorul a transmis, prin fax, e-mail sau poştă, cel puţin două notificări cu privire la neîndeplinirea de către furnizor a obligaţiilor asumate, neconformităţile nefiind remediate în termenul stabilit prin notificare.

**17.6.**Achizitorul îşi rezervă dreptul de a solicita denunţarea contractului subsecvent aflat în derulare şi, implicit parţial/în întregime acordul – cadru, prin notificare transmisă administratorului judiciar/lichidatorului în situaţia în care furnizorul a intrat în insolvență, în condiţiile stabilite de Legea nr. 85/2014 privind procedurile de prevenire a insolvenţei şi de insolvenţă, cu modificările și completările ulterioare, fără ca denunţarea să prejudicieze sau să afecteze dreptul la acţiune sau despăgubire pentru achizitor, cu respectarea prevederilor art. 167 alin. (1) lit. b) și alin. (2) din Legea nr. 98/2016 privind achizițiile publice, cu modificările și completările ulterioare.

**17.7.**Încetarea contractului în oricare din situaţiile menţionate la art. 17.4. nu va avea nici un efect asupra obligaţiilor deja scadente între Părţi.

**17.8.**Cazuri specifice de încetare a contractului de achiziţie publică: Fără a aduce atingere dispoziţiilor dreptului comun privind încetarea contractelor sau dreptului autorităţii contractante de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, achizitorul are dreptul de a denunţa unilateral contractul de achiziţie publică în perioada de valabilitate a acestuia în una dintre următoarele situaţii:

a) furnizorul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164 – 167 din Legea nr. 98/2016 privind achizițiile publice, cu modificările și completările ulterioare;

b) contractul nu ar fi trebuit să fie atribuit furnizorului, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

**18. Confidenţialitatea contractului**

**18.1.** Fără a aduce atingere execuţiei prezentului contract, achizitorul are obligaţia de a asigura garantarea protejării acelor informaţii pe care furnizorul le precizează ca fiind confidenţiale, în măsura în care, în mod obiectiv, dezvăluirea acestor informaţii ar prejudicia interesele legitime ale acestuia, în special în ceea ce privește secretul comercial și proprietatea intelectuală.

**18.2.** Dispoziţiile art. 18.1. se aplică în mod corespunzător şi furnizorului.

**19. Amendamente**

**19.1.** Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.

**20. Cesiunea**

**20.1.** Furnizorul poate cesiona creanțele născute din acest contract (drepturile financiare), în condiţiile prevăzute de dispoziţiile Codului Civil şi ale art. 61 din O.U.G. nr. 146/2002, republicată, cu modificările şi completările ulterioare, obligațiile născute rămânând în sarcina părților contractante, astfel cum au fost stipulate şi asumate inițial.

**20.2.** Solicitările de plată către terţi pot fi onorate numai după operarea unei cesiuni în condiţiile art. 20.1.

**21. Forţa majoră**

**21.1.** Forţa majoră este avizată de Camera de Comerţ și Industrie competentă.

**21.2.** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**21.3.** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**21.4.** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**21.5.** Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de plin drept a prezentului contract, fără ca vreuna din părţi să poată pretinde celeilalte daune – interese.

**22. Soluţionarea litigiilor**

**22.1.** Documentaţia de atribuire elaborată de Achizitor şi oferta emisă de Furnizor, vor servi interpretării contractului în caz de divergenţă.

**22.2.** Achizitorul şi Furnizorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

**22.3.** Dacă, după 15 de zile de la începerea acestor tratative, Achizitorul şi Furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecătoreşti competente de la sediul Achizitorului.

**23. Limba care guvernează contractul**

**23.1.** Limba care guvernează contractul este limba română.

**24. Comunicări**

**24.1.** Orice comunicare între părţi, referitoare la îndeplinirea prezentului contract subsecvent, trebuie să fie transmisă în scris, prin mijloace electronice de comunicare, sau ca excepţie, prin intermediul serviciilor poştale, fax, cu condiţia confirmării în scris a primirii comunicării.

**24.2.** Orice document scris trebuie înregistrat atât în momentul transmiterii, cât şi în momentul primirii.

**24.3.** În accepţiunea părţilor contractante, orice comunicare adresată de una dintre acestea celeilalte, este valabil îndeplinită dacă va fi transmisă la adresele menţionate în partea introductivă a prezentului contract subsecvent.

**24.4.** În cazul în care comunicarea se face pe cale poştală, ea va fi transmisă prin scrisoare recomandată, cu confirmare de primire şi se consideră primită la data menţionată pe confirmarea de la oficiul primitor.

**24.5.** Dacă confirmarea se transmite prin fax sau e-mail în zile nelucrătoare, ea se consideră primită în prima zi lucrătoare după cea în care a fost expediată.

**25. Legea aplicabilă contractului**

**25.1.** Contractul va fi interpretat conform legilor din România.

**26. Dispoziții finale**

**26.1.** Responsabilii cu derularea contractului subsecvent din partea ORCT vor fi desemnați prin dispoziții de serviciu ale directorilor și vor colabora cu ………………….., tel. **……………..**, e-mail: [**…………………**](mailto:…………………), responsabil pentru ONRC – sediul central.

**26.2.** Responsabilul cu derularea contractului subsecvent din partea furnizorului este ………………, tel ………….., e-mail …………….

**26.3.** O copie a prezentului contract subsecvent va fi comunicată, prin e-mail, oficiilor registrului comerțului de pe lângă tribunale, conducerea acestora urmând să întreprindă toate demersurile în vederea punerii în aplicare a clauzelor contractuale.

Prezentul contract conţine ........... pagini, la care se adaugă documentele contractului, astfel cum sunt prevăzute la art. 7.1. şi a fost încheiat astăzi……………….., în …. exemplare cu valoare juridică egală, din care unul pentru Achizitor şi unul pentru Furnizor.

**ACHIZITOR FURNIZOR**

**Viză de legalitate**

**Viză CFP**